_:nbf1086eb606741edb1dae73e9ba531c3xb0
<http://schema.org/articleBody>
"मुंबई। विदेशी कोषों की आवक लगातार जारी रहने के बीच बजाज फाइनेंस, एचडीएफसी बैंक और आईसीआईसीआई बैंक जैसे बड़े शेयरों में बढ़त के चलते प्रमुख शेयर सूचकांक सेंसेक्स शुक्रवार को शुरुआती कारोबार के दौरान 400 अंक से अधिक की तेजी के साथ सर्वकालिक उच्च स्तर 59,550.88 पर पहुंच गया। इसी तरह व्यापक एनएसई निफ्टी भी 100 अंक से अधिक चढ़कर 17,747.80 की नई ऊंचाई पर पहुंच गया।&nbsp;\r\rइस दौरान 30 शेयरों वाला सूचकांक 418.53 अंक या 0.71 प्रतिशत बढ़कर 59,559.69 पर कारोबार कर रहा था। निफ्टी 113.15 अंक या 0.64 फीसदी बढ़कर 17,742.65 पर पहुंच गया। सेंसेक्स में सबसे अधिक तीन प्रतिशत की तेजी आईटीसी में हुई। इसके अलावा बजाज फाइनेंस, टाइटन, बजाज फिनसर्व और भारती एयरटेल भी बढ़त दर्ज करने वाले प्रमुख शेयरों में शामिल थे। दूसरी ओर टाटा स्टील, एनटीपीसी, इंडसइंड बैंक और पावरग्रिड लाल निशान में थे।&nbsp;\r\rपिछले सत्र में सेंसेक्स 417.96 अंक या 0.71 प्रतिशत चढ़कर 59,141.16 पर बंद हुआ था, जबकि निफ्टी 110.05 अंक या 0.63 प्रतिशत बढ़कर 17,629.50 पर पहुंच गया था। शेयर बाजार के अस्थाई आंकड़ों के मुताबिक विदेशी संस्थागत निवेशकों (एफआईआई) ने बृहस्पतिवार को सकल आधार पर 1,621.88 करोड़ रुपये के शेयर खरीदे। इस बीच अंतरराष्ट्रीय तेल बेंचमार्क ब्रेंट क्रूड 0.22 प्रतिशत फिसलकर 75.50 डॉलर प्रति बैरल के भाव पर आ गया।&nbsp;\r"
<https://www.indiatv.in/paisa/market-stock-market-live-sensex-nifty-bse-nse-814041>